- Svart økonomi har holdt Italia flytende

Økonomiprofessor mener Italia kunne vært enda dårligere stilt uten verdiskapningen fra landets skattesnyltere.

I SKYGGEN: Svart arbeid er med på å holde liv i den svake økonomiske veksten i Italia, ifølge økonomiprofessor. Vis mer byoutline FILIPPO MONTEFORTE

Publisert: Oppdatert: 31. mai 2019 18:36 , Publisert: 9. november 2011 14:12

Mens de truende skyene fra gjeldskrisen i Hellas har beveget seg nordvestover i Middelhavet, har skyggesiden av Italias økonomi og de mange milliarder skatteeuroene som landet hvert år går glipp av, fått større oppmerksomhet.

Men selv om den italienske staten går glipp av skatten fra dem som arbeider svart, er det ikke nødvendigvis slik at landets skyggeøkonomi har skylda for at AS Italia går dårlig, ifølge økonomiprofessor Friedrich Schneider.

- Faktisk kan man si at Italias skjulte økonomi holder hele landet i live i øyeblikket, sier Schneider til E24.

LES OGSÅ: - Minner om da Irland måtte få krisehjelp

Skyggeøkonomi

Professoren har såkalt skyggeøkonomi som et av sine spesialfelt, og har blant annet vært rådgiver for EU-kommisjonen og Østerrikes og Tysklands sentralbanker. Til daglig leder Schneider økonomisk institutt ved Johannes Kepler Universität i Linz i Østerrike.

Hans rykende ferske analyse fra hele OECD-området viser at verdiskapningen i Italias skjulte økonomi i år utgjør 21,2 prosent av landets BNP.

Det utgjør omkring 300 milliarder euro.

- Vel, du har rørleggere, advokater, mekanikere, kjøpmenn, tjenestemenn. Det er ikke snakk om noen spesiell yrkesgruppe, det er et generelt fenomen man finner i alle sektorer, sier Schneider på spørsmål om det er spesielle kjennetegn ved den svarte verdiskapningen i Italia.

- 150 milliarder ekstra

Italias skyggeøkonomi i prosent av BNP 2011: 21,2 prosent 2010: 21,8 prosent 2009: 22 prosent 2003: 26,1 prosent Kilde: (Friedrich Schneider: Size and Development of the Shadow Economy of 31 European and 5 other OECD Countries from 2003 to 2011) Vis mer vg-expand-down

Ifølge Det internasjonal pengefondet (IMF) viser empiriske studier at opp til to tredeler av pengene som skifter hender i skyggesektoren, blir benyttet i den offisielle delen av økonomien.

- Men så har du alle mulige moteffekter, presiserer Schneider.

- Sånn som at en person som har en svart ekstrajobb kanskje ikke blir like produktiv i sin vanlige jobb.

- Men snakker vi om en ekstra sum på 150 milliarder euro som kanaliseres inn i økonomien, er det alt annet en ubetydelig, understreker han.

- Denne verdiskapningen kan man ikke bare trekke ifra, man må se på den som et supplement, sier Schneider. Han anslår at nettoeffekten av svart arbeid i Italia per i dag bidrar et sted mellom 0,3 og 0,5 prosentpoeng i positiv retning på den totale økonomiske veksten.

Les også: Slik etterlater han Italias økonomi